Jill Clayburgh
<s>Jill Clayburgh (30. travnja 1944. - 5. studenog 2010.) bila je američka glumica.</s>

<s>Životopis</s>

<s>Rani život 
Jill je rođena u New York Cityu u obitelji oca poduzetnika i majke koja je bila tajnica kazališnog producenta Davida Merricka.</s><s>Pohađala je akademiju Brearley, a potom i koledž Sarah Lawrence.</s><s>Nakon što se priključila kazalištu Charles Street Repertory Theater u Bostonu, primarno se posvetila kazališnoj glumi.</s><s>Naposljetku se premjestila na Broadway i nastupala u predstavama kao "Pippin" i "The Rothschilds".</s>

<s>Filmske uloge 
Nakon povremenih izleta na filmske i televizijske ekrane (uključujući gostovanje u tada popularnoj američkoj sapunici "Search for Tomorrow"), Clayburgh je dobila svoju prvu veliku ulogu 1972. godine u filmu "Portnoyeva boljka".</s><s>Uslijedile su gostujuće uloge u TV serijama "Medical Center", "Maude" i "The Rockford Files".</s><s>Prije nego što je 1976. godine dobila ulogu Carole Lombard u biografskom filmu "Gable i Lombard", bila je nominirana za nagradu Emmy za sudjelovanje u TV filmu "Hustling".</s><s>Jill je potom nastupala u uspješnici komediji "Silver Streak" u kojoj su joj partneri bili komičari Gene Wilder i Richard Pryor.</s>

<s>Godine 1977. snima nogometašku komediju "Semi-Tough", a potom je uslijedila uloga koja ju je učinila super zvijezdom desetljeća - Erica u filmu Paula Mazurskya "An Unmarried Woman".</s><s>To je priča o ženi kojoj je jedini cilj u životu briga za supruga i djecu, te koju suprug ostavi zbog mlađe žene i koja potom pokušava istaknuti svoj identitet slobodne žene i samohrane majke u svijetu označenom rastom feminizma.</s><s>Film je postao zaštitni znak mnogih društvenih i bračnih problema u 70-ima kao što su razvod i seksualno oslobođenje.</s><s>S porukom da je "biti neoženjen sasvim u redu", film je postao hit na kinoblagajnama i hvaljen je od strane kritičara.</s><s>Jill Clayburgh je za tu ulogu osvojila nagradu filmskog festivala u Cannesu u kategoriji najbolje glumice.</s><s>Film je dobio tri nominacije za prestižnu filmsku nagradu Oscar, u kategorijama za najbolji film i najbolju glumicu, no nagrade su otišle u ruke filmu "Lovac na jelene" i glumici Jane Fondi.</s><s>Godine 1979. uslijedile su uloge u filmovima "Luna" i "Starting Over".</s><s>Uloga u filmu "Luna" donijela joj je još jednu nominaciju za nagradu Oscar, a za obje je uloge bila nominirana na nagradama Zlatni Globus.</s>

<s>Televizijske uloge 
Rane 80-e godine donijele su joj nove uloge snažnih, neovisnih žena u komedijama "It's My Turn" i "Prvi ponedjeljak u listopadu", kao i ulogu ovisnice o valijumu u filmskoj adaptaciji bestseller memoara "I'm Dancing As Fast As I Can".</s><s>Pošto su 80-e bile pod utjecajem Reaganove administracije, izgubljen je interes za financiranje feminističkih filmova, te je Jill prihvaćala uloge u niskobudžetnim TV filmovima.</s><s>Zbog toga je odlučila revitalizirati svoju karijeru na televizijskim ekranima.</s><s>Nakon propalih humorističnih serija "Everything's Relative" i "Leap of Faith", Jill je dobila ulogu Jeannie McBeal u hvaljenoj seriji "Ally McBeal".</s><s>Uslijedile su gostujuće uloge u TV serijama "Pravda za sve" i "Reži me" (za potonju je osvojila svoju drugu Emmy nominaciju).</s><s>2007. godine nastupala je u TV seriji "Prljavi seksi novac" gdje je tumačila lik matrijarha bogate i moćne newyorške obitelji Darling, Latitie Darling.</s><s>Serija je zbog slabe gledanosti ukinuta nakon samo dvije sezone.</s>

<s>Posljednje godine 
Godine 2010. nastupala je u komičnoj drami "Ljubav i druge droge" i snimala je komediju "Bridesmaids".</s>

<s>Privatni život</s>

<s>Obitelj
Jill je bila u braku s priznatim dramskim piscem Davidom Rabeom od 1979. godine.</s><s>Iz tog braka ima dvoje djece, kćer Lily Rabe koja je također glumica i sina Michaela.</s>

<s>Smrt
Clayburgh je dva desetljeća bolovala od kronične limfocitne leukemije i od posljedica te bolesti je umrla u ranojutarnjim satima 5. studenog 2010.</s>

<s>Izvori</s>

<s>Vanjske veze
 
 
 
 Jill Clayburgh – Downstage Center interview at American Theatre Wing.org
 Jill Clayburgh at Emmys.com</s>

<s>Američke teatarske glumice
Američke filmske glumice
Američke televizijske glumice</s>

